Tamacahut tebna ɣef waṭas n leṣnaf n yiwudam am nettat am teḥkayin nniḍen, acu kan iwudam yellan deg tmacahut ad ten-naf qqnen ɣer umakun. Seg teṣleḍt nexdem i wamud n tmucuha i d-nemger deg wennar seg tama n uwadem, nufa-d kra n yiwudam yellan d imakunen am teryel, waɣzen, lafɛa mm-ssebɛa n yiqerray, akken i d-nemlal d iwudam imakunen yesɛan timitar n tilawt am Mḥend Aɛudiw, Mḥend Bu Tkarcet…akken i d-nufa kra n yiwudam i yellandiɣersiwenam Ɛeẓẓi Bellarec.